વેસ્ટ ઇન્ડિઝના આક્રમક ઓપનર અને આઇપીએલમાં હવે કિંગ્સ ઇલેવન પંજાબ વતી રમતા ક્રિસ ગેઇલનો આત્મવિશ્ર્વાસ કહો કે અહંકાર, પરંતુ તેણે ગુરુવારે અહીં સનરાઇઝર્સ હૈદરાબાદને આ વખતની ટુર્નામેન્ટનો પહેલો પરાજય ચખાડ્યો ત્યાર બાદ તેણે જે કંઈ કહ્યું એ સમજવા જેવું તો છે જ. ગેઇલે એ દિવસે અંધાધૂંધ બેટિંગ કરીને ૧૧ સિક્સર તથા ૧ ફોરની મદદથી ૬૩ બોલમાં અણનમ ૧૦૪ રન બનાવ્યા હતા અને પંજાબને જિતાડ્યા પછી મેન ઑફ ધ મેચ પુરસ્કાર સ્વીકારતી વખતે પંજાબની ટીમના મેન્ટર વીરેન્દર સેહવાગનો એક રીતે આભાર માનતા કહ્યું હતું કે સેહવાગ, તેં ફેબ્રુઆરીની હરાજીમાં મને પંજાબની ટીમ માટે સિલેક્ટ કરીને આઇપીએલને બચાવી લીધી છે.
ક્રિસ ગેઈલને ખરીદી મેં IPLને બચાવી લીધી: સેહવાગ